Alaquàs exigeix la construcció del Centre Auxiliar de Salut
18/02/2011

# Alaquàs exigeix la construcció del Centre Auxiliar de Salut

*   18/02/2011
*   [Imprimir](#)
*   Compartir
*    https://www.alaquas.org/documento.asp?id\_do=12535

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F12535%2F0&title=Ajuntament%20d%27Alaqu%C3%A0s.%20Premsa.Alaqu%C3%A0s%20exigeix%20la%20construcci%C3%B3%20del%20Centre%20Auxiliar%20de%20Salut)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/12535/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2011/2/12535/18022011foto_elvira_mercat_1_Form_4.jpg)](https://www.alaquas.org/ficheros/documentos/2011/2/12535/18022011foto_elvira_mercat_1_Form_10.jpg "<a href='https://www.alaquas.org/ficheros/documentos/2011/2/12535/18022011foto_elvira_mercat_1_Form_10.jpg' target=_blank><i class='fa fa-external-link' aria-hidden='true'></i>.Alaquàs exigeix la construcció del Centre Auxiliar de Salut</a>")

L'alcaldessa d'Alaquàs denuncia públicament la irresponsabilitat de la Conselleria de Sanitat per incomplir el seu compromís i la Plataforma per la Sanitat Pública anuncia noves mobilitzacions

Alaquàs exigeix al Conseller de Sanitat que complisca la seua promesa de construir el Centre Auxiliar de Salut. Així es va aprovar ahir dijous 18 de febrer en un Ple Extraordinari celebrat al mercat municipal amb l'assistència de més de 500 veïns i veïnes d'Alaquàs. L'alcaldessa d'Alaquàs, Elvira García Campos, va criticar durament l'actitud de la Conselleria de Sanitat per haver incomplit les promeses anunciades i va anunciar que continuarà treballant pels interessos dels veïns i veïnes d'Alaquàs.

En la mateixa línia, el president de la Plataforma per la Sanitat Pública d'Alaquàs, Francisco García, qui va intervindre en la sessió per explicar tot el treball realitzat per l'entitat en aquest sentit, va denunciar la precària situació que pateixen els serveis de sanitat d'Alaquàs i va criticar també que el conseller Manuel Cervera no haja complit amb l'acord del passat 16 de febrer en què en una reunió, el màxim responsable es va comprometre de manera ferma a iniciar les obres del nou centre a finals de l'any 2010.

La celebració d'aquest Ple Extraordinari és una de les mesures contundents anunciades per l'Ajuntament d'Alaquàs a proposta de la Plataforma per la Sanitat Pública d'Alaquàs i provocades per les promeses incomplides per part del Conseller de Sanitat.

La Plataforma en Defensa de la Sanitat Pública d'Alaquàs es va constituir el passat mes de novembre de 2009 per tal d'exigir a la Conselleria de Sanitat una solució als greus problemes de saturació que té l'actual Centre de Salut. Al llarg de tot aquest temps, la Plataforma, composada per representants d'associacions i col·lectius ciutadans, a més de veïns i veïnes, ha realitzat un intens treball amb la posada en marxa de múltiples iniciatives en defensa de la sanitat pública.

Una de les iniciatives amb més ressò va estar la recollida de més de 10.500 signatures de veïns i veïnes, que van ser presentades per registre d'entrada a la Conselleria de Sanitat. La recollida de signatures va ser un dels moviments ciutadans que més recolzament ha obtingut en els últims temps.

Fruit de la pressió exercida per la Plataforma i per l'Ajuntament, es va aconseguir una reunió amb el Conseller de Sanitat el passat 16 de febrer, en la que el Conseller de Sanitat es va comprometre de manera ferma a iniciar les obres del nou centre a finals de l'any 2010 si l'Ajuntament d'Alaquàs redactava i es feia càrrec del cost econòmic del projecte d'adequació del centre auxiliar, d'acord a les instruccions donades pel gabinet tècnic de la Conselleria, encara sent competència exclusiva d'aquesta.